Otto Comes Lambsdorff
Otto Fridericus Gulielmus de Wenge Comes Lambsdorff (vulgo: Otto Friedrich Wilhelm von der Wenge Graf Lambsdorff) (natus 20 Decembris 1926 Aquisgrani, mortuus Bonnae 5 Decembris 2009) vir publicus Germaniae et sodalis FDP erat.

Iuventus et munus 
Lambsdorff annis 1932 - 1944 gymnasia primo Berolini, deinde Brandenburgi frequentabat. Anno 1944 iuvenis legatum militum conscriptus est et paulo ante finem secundi belli mundani tam acriter vulneratus est, ut crus laevum amitteret. Anno 1946 maturitatem gymnasio Unnae oppidi adeptus est. Tum Coloniae Agrippinae et Bonnae iurisprudentiae studebat atque anno 1950 primam et anno 1955 secundam probationem accepit. Iam 1952 doctor iurisprudentiae promotus est. Tum ad annum 1971 pro argentaria privata, deinde pro cautione periculorum laboravit. Deinde iurisconsultus erat.

Cursus honorum 
Lambsdorff ab anno 1951 sodalis FDP est, annis 1968 - 1978 procurator aerarii suae factionis fuit et annis 1972 - 1998 etiam legatus Dietae Foederalis fuit. 7 Octobris 1977 Helimutus Schmidt (SPD) Lambsdorff Administrem Foederalem Oeconomiae nominavit. Hunc honorem primo ad annum 1982 duxit, cum FDP suo duce foedus regendi cum SPD finivit: Helimutus Schmidt eum 17 Septembris dimisit. Sed FDP paucis diebus post cum CDU/CSU et Helimuto Kohl novum foedus fecit et Lambsdorff iterum administerium oeconomiae duxit. 27 Iunii 1984 propter crimina oblata a magistratu recedere coactus est: Lambsdorff clam pecuniam societatum pro factione accepisse dictus est. Postea de ea re multae magnae damnatus est. Tamen FDP eum 1988 praesidem suum elegit, quem officium ad annum 1993 duxit.

Familia 
Lambsdorff uxorem duxit atque tres filios habuit. Nepos eius Alexander Comes Lambsdorff ab anno 2004 legatus ad Parlamentum Europaeum erat et ab anno 2017 ad Dietam Foederalem Germaniae.

Nexus externi 

 Curriculum vitae in pagina Dietae Foederalis Germaniae (lingua Theodisca)#

Participes secundi belli mundani
Alumni Universitatis Coloniensis
Alumni Universitatis Bonnensis
Administri Foederales Oeconomiae
Praesides FDP
Legati Dietae Foederalis Germaniae